ddrg/super_eurlex huggingface dataset:
KOMMISSIONENS FORORDNING (EF) Nr. 1922/95 af 3. august 1995 om ændring af forordning (EØF) nr. 627/85 om oplagringsstøtte og udligningsbeløb for uforarbejdede tørrede druer og figner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 1032/95 (2), særlig artikel 8, stk. 7, og

ud fra følgende betragtninger:

I artikel 3 og 6 i Kommissionens forordning (EØF) nr. 627/85 (3), senest ændret ved forordning (EF) nr. 1363/95 (4), er det fastsat, med hvilke intervaller og frister oplagringsorganerne indsender ansøgninger om oplagringsstøtte og udligningsbeløb; den første periode synes at være for lang netop for tørrede figner, der efter overtagelsen hurtigt sælges til andre formål end konsum; perioden bør derfor afkortes for at undgå for store forsinkelser i refusionen af oplagringsudgifter og udligningsbeløb til oplagringsorganerne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Artikel 3, stk. 2, første afsnit, i forordning (EØF) nr. 627/85 affattes således:

»Den første ansøgning om oplagringsstøtte for produkter, der er opkøbt i et givet produktionsår, omfatter perioden fra overtagelsen af produkter til den 31. august for tørrede figner og til den 30. november for tørrede druer.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. august 1995.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 105 af 9. 5. 1995, s. 3.

(3) EFT nr. L 72 af 13. 3. 1985, s. 17.

(4) EFT nr. L 132 af 16. 6. 1995, s. 8.
KOMMISSIONENS FORORDNING (EF) Nr. 1925/95 af 3. august 1995 om fastsættelse af, i hvilket omfang ansøgninger om importlicenser indsendt i juli 1995 for visse produkter i sektoren for mælk og mejeriprodukter kan imødekommes under den ordning, der er fastsat i frihandelsaftalerne mellem Fællesskabet og Republikken Estland, Republikken Letland og Republikken Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1713/95 af 13. juli 1995 om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i associeringsaftalerne mellem Fællesskabet og de baltiske lande (1), særlig artikel 4, stk. 4, og

ud fra følgende betragtning:

Ansøgningerne om importlicenser for de produkter, der er nævnt i forordning (EF) nr. 1713/95, vedrører for nogle produkter større mængder end de disponible mængder; der bør derfor fastsættes procentsatser for nedsættelse af visse mængder, der er ansøgt om for perioden 1. juli til 30. september 1995 -

UDSTEDT FØLGENDE FORORDNING:

Artikel 1

De ansøgninger om importlicenser, der i perioden 1. juli til 30. september 1995 indgives efter forordning (EF) nr. 1713/95 for produkter henhørende under de KN-koder, der er anført i bilaget, imødekommes for de enkelte oprindelseslande med den i bilaget anførte procentdel af de ønskede mængder.

Artikel 2

Denne forordning træder i kraft den 4. august 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. august 1995.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 163 af 14. 7. 1995, s. 5.

BILAG

>TABELPOSITION>
RÅDETS FORORDNING (EF) Nr. 1909/95 af 24. juli 1995 om syttende ændring af forordning (EØF) nr. 3094/86 om fastlæggelse af tekniske foranstaltninger til bevarelse af fiskeressourcerne

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

I henhold til artikel 2 og 4 i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (3) påhviler det Rådet på baggrund af den foreliggende videnskabelige rådgivning at vedtage de bevarelsesforanstaltninger, der er nødvendige til sikring af en rationel og ansvarlig udnyttelse af de levende marine akvatiske ressourcer på et bæredygtigt grundlag; i dette øjemed kan Rådet fastsætte tekniske foranstaltninger for fiskeredskaber og deres anvendelsesmåde;

det er nødvendigt at fastlægge principper og retningslinjer for fastsættelse af disse tekniske foranstaltninger på fællesskabsniveau, således at de enkelte medlemsstater kan sikre forvaltningen af det fiskeri, der udøves i farvandene under deres højhedsområde eller jurisdiktion;

ved Rådets forordning (EØF) nr. 3094/86 (4) fastsættes de generelle tekniske regler for fangst og landing af biologiske ressourcer i de farvande, der er angivet i forordningen;

på baggrund af videnskabelig rådgivning kan visse undtagelser fra de i bilag I til forordning (EØF) nr. 3094/86 fastsatte foranstaltninger, der vedtages hvert år, nu optages definitivt i nævnte bilag;

forordning (EØF) nr. 3094/86 bør derfor ændres -

UDSTEDT FØLGENDE FORORDNING:

Artikel 1

Bilag I til forordning (EØF) nr. 3094/86 ændres i overensstemmelse med bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Rådets vegne

P. SOLBES MIRA

Formand

(1) EFT nr. C 348 af 9. 12. 1994, s. 7.

(2) EFT nr. C 56 af 6. 3. 1995.

(3) EFT nr. L 389 af 31. 12. 1992, s. 1.

(4) EFT nr. L 288 af 11. 10. 1986, s. 1. Forordningen er senest ændret ved forordning (EF) nr. 1796/94 (EFT nr. L 187 af 22. 7. 1994, s. 1).

BILAG

I bilag I foretages følgende ændringer:

a) sjette, syvende og ottende gruppe i delen »Region 1 og 2« erstattes af følgende tekst:

>TABELPOSITION>

b) fodnote (14), (15) og (16) bliver (11), (12) og (13).
KOMMISSIONENS FORORDNING (EF) Nr. 1906/95 af 1. august 1995 om berigtigelse af forordning (EF) nr. 1502/95 om gennemførelsesbestemmelser for produktionsåret 1995/96 til Rådets forordning (EØF) nr. 1766/92 for så vidt angår fastsættelse af importtold for korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 10, stk. 4, og

ud fra følgende betragtninger:

I Kommissionens forordning (EF) nr. 1502/95 (3), ændret ved forordning (EF) nr. 1817/95 (4), fastsættes i artikel 2, stk. 5, de betingelser, som importøren skal opfylde for at kunne nyde godt af nedsættelsen på 8 ECU/ton for indførsel af visse kornarter;

en kontrol har vist, at den offentliggjorte engelske udgave ikke svarer til de foranstaltninger, der blev forelagt forvaltningskomitéen; det er derfor vigtigt, at forordningen berigtiges -

UDSTEDT FØLGENDE FORORDNING:

Artikel 1

Vedrører kun den engelske udgave.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. august 1995.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 181 af 1. 7. 1992, s. 1.

(2) EFT nr. L 179 af 29. 7. 1995, s. 1.

(3) EFT nr. L 147 af 30. 6. 1995, s. 13.

(4) EFT nr. L 175 af 27. 7. 1995, s. 23.
KOMMISSIONENS FORORDNING (EF) Nr. 1995/95 af 16. august 1995 om syvende ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) Nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger til støtte for markedet for svinekød i denne medlemsstat ved Kommissionens forordning (EF) nr. 3146/94 (3), senest ændret ved forordning (EF) nr. 1771/95 (4);

den støtte, der ydes ved levering af pattegrise og smågrise, bør tilpasses den nuværende markedssituation under hensyntagen til faldet i markedspriserne; denne tilpasning bør foretages straks, for at der kan undgås uberettigede økonomiske fordele for de pågældende producenter;

i henhold til artikel 10, stk. 2, i Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (5), senest ændret ved forordning (EF) nr. 1053/95 (6), er den landbrugsomregningskurs, der skal anvendes for at udtrykke støtten i national valuta, den kurs, der gælder på dagen for leveringen af de pågældende dyr;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I artikel 5, stk. 3, i forordning (EF) nr. 3146/94 ændres beløbene »50 ECU«, »43 ECU«, »40 ECU« og »34 ECU« til henholdsvis »40 ECU«, »34 ECU«, »32 ECU« og »27 ECU«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. august 1995.

På Kommissionens vegne

Erkki LIIKANEN

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 332 af 22. 12. 1994, s. 23.

(4) EFT nr. L 173 af 25. 7. 1995, s. 24.

(5) EFT nr. L 108 af 1. 5. 1993, s. 106.

(6) EFT nr. L 107 af 12. 5. 1995, s. 4.
RÅDETS FORORDNING (EF) Nr. 1982/95 af 29. juni 1995 om indgåelse af protokollen om fastsættelse for perioden 2. oktober 1994 til 1. oktober 1996 af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I overensstemmelse med aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst (2), har de to parter ført forhandlinger for at fastlægge de ændringer eller tilføjelser, der skal indsættes i aftalen, når gyldigheden af protokollen hertil udløber;

som resultat af disse forhandlinger blev der den 29. september 1994 paraferet en ny protokol om fastsættelse for perioden 2. oktober 1994 til 1. oktober 1996 af de fiskerimuligheder og den finansielle godtgørelse, der er omhandlet i nævnte aftale; det er i Fællesskabets interesse at godkende denne protokol;

det er nødvendigt, at der fastsættes en procedure for fastsættelse af fordelingsnøglen for direkte landinger fra notfartøjer med fryseanlæg til tunfiskeri som fastsat i nævnte protokol -

UDSTEDT FØLGENDE FORORDNING:

Artikel 1

Protokollen om fastsættelse for perioden 2. oktober 1994 til 1. oktober 1996 af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, godkendes herved på Fællesskabets vegne.

Teksten til protokollen er knyttet til denne forordning (3).

Artikel 2

Den fordelingsnøgle for direkte landinger fra notfartøjer med fryseanlæg til tunfiskeri, som er nævnt i punkt C, litra c), i bilag I i bilaget til protokollen, samt eventuelle ændringer heraf, fastsættes af Kommissionen efter proceduren i artikel 18 i forordning (EØF) nr. 3760/92 (4).

Artikel 3

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. C 151 af 19. 6. 1995.

(2) EFT nr. L 226 af 29. 8. 1980, s. 17.

(3) Se side 6 i denne Tidende.

(4) Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (EFT nr. 389 af 31. 12. 1992, s.1).
KOMMISSIONENS FORORDNING (EF) Nr. 1981/95 af 11. august 1995 om ændring af forordning (EF) nr. 1600/95 om gennemførelsesbestemmelser for importordningen og om åbning af toldkontingenter for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 13, stk. 3, og artikel 16, stk. 4, og

ud fra følgende betragtninger:

Ved Kommissionens forordning (EF) nr. 1600/95 (3), ændret ved forordning (EF) nr. 1763/95 (4), er der fastsat gennemførelsesbestemmelser for importordningen og åbnet toldkontingenter for mælk og mejeriprodukter; i forbindelse med anvendelsen har den vist sig at indeholde fejl og uklare punkter; de bør henholdsvis rettes og gøres klarere;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 1600/95 foretages følgende ændringer:

1) Artikel 13, litra d), affattes således:

»d) licensansøgningen indeholder i rubrik 15 en nærmere beskrivelse af produktet, bl.a.:

- anvendt råvare

- fedtindhold i tørstoffet i vægtprocent

- vandindhold i den fedtfri ostemasse i vægtprocent

- fedtindhold i vægtprocent«.

2) I artikel 14, stk. 4, ændres »en fast procentsats for nedsættelse« til »en koefficient for tildeling«.

3) I artikel 14, stk. 5,

- ændres »procentsatsen« til »tildelingskoefficienten«

- ændres »højere end 20« til »mindre end 0,8000«.

4) Bilag V og IX ændres som angivet i bilagene til nærværende forordning.

5) Overskriften »Oversigtsskema« efter bilagene ændres til »Vejledende oversigtsskema«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. august 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995, s. 17.

(3) EFT nr. L 151 af 1. 7. 1995, s. 12.

(4) EFT nr. L 171 af 21. 7. 1995, s. 36.

BILAG I

>REFERENCE TIL EN FILM>

BILAG II

>START GRAFIK>

»BILAG IX

ANVENDELSE AF ARTIKEL 14

(Side / )

KOMMISSIONEN FOR DE EUROPÆISKE FÆLLESSKABER GD VI/D/1 - MÆLK OG MEJERIPRODUKTER

ANSØGNINGER OM IMPORTLICENSER MED NEDSAT TOLD . . . KVARTAL

Medlemsstat:

KN-kode

Løbenummer i bilag 7 i den kombinerede nomenklatur

Ansøger (navn og adresse)

Mængde (tons)

Oprindelsesland

Tons i alt . . . . . , løbenummer . . . . . .«

>SLUT GRAFIK>
RÅDETS FORORDNING (EF) Nr. 1974/95 af 10. juli 1995 om forlængelse af gyldighedsperioden for den midlertidige antidumpingtold på importen af dinatriumcarbonat med oprindelse i Amerikas Forenede Stater

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (1) særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 823/95 (2) en midlertidig antidumpingtold på importen af dinatriumcarbonat med oprindelse i Amerikas Forenede Stater;

undersøgelsen af de faktiske omstændigheder er endnu ikke afsluttet, og Kommissionen har meddelt de eksportører, som vides berørt af sagen, at den har til hensigt at foreslå en forlængelse af gyldighedsperioden for den midlertidige told med en periode på to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldighedsperioden for den midlertidige antidumpingtold på importen af dinatriumcarbonat med oprindelse i Amerikas Forenede Stater, der blev indført ved forordning (EF) nr. 823/95, forlænges med to måneder og udløber den 14. oktober 1995. Gyldigheden af tolden ophører, hvis Rådet inden denne dato vedtager endelige foranstaltninger, eller hvis proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juli 1995.

På Rådets vegne

P. SOLBES MIRA

Formand

(1) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(2) EFT nr. L 83 af 13. 4. 1995, s. 8.
KOMMISSIONENS FORORDNING (EF) Nr. 1959/95 af 9. august 1995 om genindførelse af opkrævning af told på varer henhørende under KN-kode ex 7304, 7305, ex 7306, 3102 10 10 og 3105, med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien, for hvilke der er indført toldlofter ved Rådets forordning (EF) nr. 3357/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3357/94 af 22. december 1994 om indførelse af lofter for og fællesskabstilsyn med indførsel af visse varer med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien (1995) (1), særlig artikel 1, stk. 4, og

ud fra følgende betragtninger:

I medfør af artikel 1 i forordning (EF) nr. 3357/94 er der indført en toldpræferenceordning for republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien, særlig inden for rammerne af toldlofter; i henhold til nævnte forordnings artikel 1, stk. 4, kan Kommissionen, når lofterne er nået, indtil udgangen af kalenderåret ved forordning genindføre opkrævning af den told, som faktisk anvendes over for tredjelande;

indførslen af de varer, som er anført i bilaget, og som har oprindelse i de ovennævnte republikker, der er indrømmet toldpræferencer, har ved afskrivninger nået det pågældende loft; genindførelse af opkrævning af den told, der anvendes over for disse republikker for de pågældende varer er påkrævet af hensyn til situationen på fællesskabsmarkedet;

det er nødvendigt at genindføre opkrævning af told for de pågældende varer -

UDSTEDT FØLGENDE FORORDNING:

Artikel 1

Fra den 13. august 1995 genindføres opkrævning af den ved forordning (EF) nr. 3357/94 for 1995 ophævede told på indførsel i Fællesskabet af de i bilaget anførte varer med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. august 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 353 af 31. 12. 1994, s. 63.

BILAG

>TABELPOSITION>
KOMMISSIONENS FORORDNING (EF) Nr. 1967/95 af 9. august 1995 om ændring af forordning (EØF) nr. 2168/92 om gennemførelsesbestemmelser for de særlige foranstaltninger til fordel for De Kanariske Øer med hensyn til kartofler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 3290/94 (2), særlig artikel 21, og

ud fra følgende betragtninger:

I artikel 21 i forordning (EØF) nr. 1601/92 fastsættes, at leverancerne til De Kanariske Øer fra tredjelande og fra resten af Fællesskabet af spisekartofler begrænses i de følsomme perioder for at undgå, at afsætningen af De Kanariske Øers produktion forstyrres; den følsomme periode bør fastlægges for 1995; endvidere bør den maksimale mængde kartofler, der i denne periode kan leveres til De Kanariske Øer, fastsættes; Kommissionens forordning (EØF) nr. 2168/92 (3), senest ændret ved forordning (EF) nr. 1481/95 (4), bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -

UDSTEDT FØLGENDE FORORDNING:

Artikel 1

I forordning (EØF) nr. 2168/92 foretages følgende ændringer:

1) Artikel 10, stk. 1, første afsnit, affattes således:

»1. I perioden 9. august til 31. oktober 1995 begrænses leverancerne til De Kanariske Øer fra tredjelande og fra resten af Fællesskabet af spisekartofler, der henhører under KN-kode 0701 90 51, 0701 90 59 og 0701 90 90, til de i bilaget nævnte mængder.«

2) Bilaget affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 9. august 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. august 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 349 af 31. 12. 1994, s. 105.

(3) EFT nr. L 217 af 31. 7. 1992, s. 44.

(4) EFT nr. L 145 af 29. 6. 1995, s. 42.

BILAG

»BILAG

Fordeling af mængderne i artikel 10:

>TABELPOSITION>